The Undefeated (film, 1969)
The Undefeated () je američki western film iz 1969. godine. Redatelj mu je bio Andrew McLaglen a film je zapamćen po glavnim ulogama Johna Waynea i Rocka Hudsona. Radnja filma se zbiva tijekom francuske intervencije u Meksiku. Sam film ima neskrivenu poruku pomirbe sjevernih i južnih država SAD-a koje je građanski rat 1861.-1865. bio duboko podjelio.

Sadržaj 
Nedugo nakon završetka američkog građanskog rata 1865., unionistički pukovnik John Henry Thomas (John Wayne) napušta vojsku sa grupicom svojih vojnika kako bi se na jugozapadu SAD-a bavio lovom na divlje konje i prodavao ih američkoj vojsci. James Langdon (Rock Hudson), pukovnik poražene vojske Konfederacije spaljuje svoju plantažu, kako ne bi pala u ruke grabljivim špekulantima sa Sjevera, i vodi svoje vojnike sa njihovim obiteljima u Meksiko, gdje im je dopušteno naseliti se pod okriljem meksičkog cara Maksimilijana. Thomas prikuplja 3000 konja ali na mjesto sastanka sa predstavnicima vlade SAD-a dolaze francusko-meksički izaslanici cara Maksimilijana, koji mu nude da od njega otkupe sve konje. Thomas isprva odbija, ali kasnije pristaje nakon što mu vladini predstavnici ponude manju cijenu nego Maksimilijanovi izaslanici. Obje grupe, i Langdonovi i Thomasovi ljudi, prelaze Rio Grande i uskoro nakon što se susretnu, bivaju prisiljeni zaboraviti stare nesuglasice i surađivati kako bi se obranili od razbojnika i meksičkih revolucionara te stigli na cilj.

Uloge 
John Wayne - unionistički pukovnik John Henry Thomas
Rock Hudson - konfederacijski pukovnik James Langdon
Roman Gabriel - Plavi Dečko, Thomasov usvojeni indijanski sin
Antonio Aguilar - meksički republikanski general Rojas
Lee Meriwether - Margaret Langdon, žena pukovnika Langdona
Melissa Newman - Charlotte Langdon, sestra žene pukovnika Langdona
Marian McCargo - Ann Langdon, kćer pukovnika Langdona 
Merlin Olsen - kaplar "Mali" George, najveći od Langdonovih vojnika
Bruce Cabot - narednik Jeff Newby, Langdonov najodaniji čovjek
Jan-Michael Vincent - poručnik Bubba Wilkes, mladić zaljubljen u Langdonovu kćer Ann
Ben Johnson - Short Grub, Thomasov zamjenik
Edward Faulkner - satnik Anderson, Langdonov zamjenik
Harry Carey, Jr. - Soloman Webster
Paul Fix - Joe Masters
Royal Dano - jednoruki konfederacijski bojnik
Richard Mulligan - Dan Morse
John Agar - Christian
Dub Taylor - McCartney, kuhar u Thomasovoj grupi

Zanimljivosti 
Film je zapravo fiktivna interpretacija puta konfederalnih generala Josepha Orvillea Shelbyja i Sterlinga Pricea i njihovih ljudi u Meksiko po završetku rata. Nakon predaje generala Leeja u travnju 1865., Shelby i Price i njihovi vojnici su odbili položiti oružje i prešli u Meksiko, gdje su ponudili svoje usluge caru Maksimilijanu kao svojevrsna "legija stranaca". Maksimilijan ih je odbio uključiti u svoju vojsku ali im je dodjelio zemlju za naseljavanje kod Vera Cruza.

Izvori

O'Flaherty, Daniel C. General Jo Shelby: Undefeated Rebel, University of North Carolina Press, 1954; ; republished, 2000.

Vanjske veze
 
 
 

Američki filmovi
Vestern-filmovi
Filmovi o Američkom građanskom ratu